Raudvatnet (Rana)

**Raudvatnet** er en innsjø i Rana kommune i Nordland. Mellomriksveien E12 mellom Mo i Rana og Sverige («Blå vegen»), passerer nord og øst for Raudvatnet. Øst for Raudvatnet ligger en Norges Røde Kors-hytte («Rauvasshytta»). Vatnet er regulert som magasin for Ildgrubfossen kraftverk.

Raudvatnet er oppkalt etter Raudfjellet, nord for innsjøen. Fjellets røde farge skyldes hematitt, som i eldre tid ble utvunnet for å lage husmaling i Rana. 

Hematitt fra dette «røde fjellet» var også kilden til husmaling i Nord-Sverige. Det forklarer hvorfor de fleste husene der er røde, og også den svenske fellesbenevnelse *den røda stugan* («det røde hjem») om deres hjem i de svenske kommunene Storsele og Storuman.

På Raudfjellet ligger **Litle Raudvatn**, hvor en elv renner nordøstover som en side-elv til Plura. For å skille mellom disse innsjøene, er Raudvatnet noen ganger kalt **Store Raudvatn**. 

De to hovedkildene til Raudvatnet (bortsett fra Tverrvatnet), er en elv som renner fra vatnet *Rausandhaugtjøn* i nordøst og elven fra vatnet *Kringla* i sørvest. Fra Raudvatnet renner Tverråga i en nordvestlig retning, og munner ut som en sideelv til Ranelva.

Raudvatnet er rikt på ørret og røye, og er en populær innsjø for fritidsfiskere, både om sommeren og vinterstid (isfiske).

Raudvatnet og det omkringliggende området, er et populært friluftsrområde. *Blåvegenløpet Skifestival* ble arrangert for 29. gang av I.L Stålkameratene den 31. mars 2007. Løpet ender i Klokkerhagen i Ner-Gruben på Mo og starter tre steder: Umbukta ved riksgrensen (45 km) Raudvatnet (21 km) og Utsikten (10 km). Blåvegenløpet som har vært Nord-Norges største turrenn i mange år arrangeres fast hver palmelørdag.

Det befinner seg omkring 550 hytter rundt innsjøen, og det arbeides med å legge inn elektrisk strøm til hyttebeboerne.

## Rauvassgården
Rauvassgården er en fjellgård fra 1890. Den ligger 493 m.o.h. på østsiden av Raudvatnet, 17 km fra Mo i Rana og 73 km fra Hemavan. I 2022 ble den oppusset av Tenda Helgeland. Rauvassgården leies ut for bedrifter og privatpersoner, med 5 soverom fordelt på 12 sengeplasser.

## Bilder
### Reinsdyr nær de østlige strendene av Raudvatnet

Reindeers on eastern shores of Raudvatnet A.JPG
Reindeers on eastern shores of Raudvatnet B.JPG
Reindeers on eastern shores of Raudvatnet C.JPG
Reindeers on eastern shores of Raudvatnet D.JPG
Reindeers on eastern shores of Raudvatnet E.JPG
Reindeers on eastern shores of Raudvatnet F.JPG
Reindeers on eastern shores of Raudvatnet G.JPG

Raudvatnet befinner seg i et tradisjonelt samisk territorium, hvor talere av det umesamiske språket en gang florerte. Reindriftsnæringen er en viktig del av næringsvirksomheten hos samene omkring innsjøen. Om vinteren er reinsdyrene inngjerdet øst for Raudvatnet og sør for Raudfjellet, hvorfra de sommerstid slippes løs og gresser i områdene øst for Raudvatnet og sør for Tverrvatnet.

### Raudvatnet vinterstid

Raudvatnet Wintertime A.JPG|Østsiden av Raudvatnet
Raudvatnet wintertime.JPG|Østsiden av Raudvatnet
Raudvatnet Wintertime B.JPG|Østsiden av Raudvatnet


### Raudvatnet sommerstid

Raudvatnet A.JPG|Nordsiden
Raudvatnet B.JPG|Nordsiden
Raudvatnet C.JPG|Nordsiden
Raudvatnet D.JPG|Nordsiden
Raudvatnet E.JPG|Østsiden
Raudvatnet F.JPG|Østsiden
Raudvatnet G.JPG|Østsiden
Raudvatnet H.JPG|Østsiden
Raudvatnet I.JPG|Østsiden
Raudvatnet J.JPG|Østsiden


### Raudvatnet om høsten

RaudvatnetAutumn A.JPG|Østsiden
RaudvatnetAutumn B.JPG|Østsiden
RaudvatnetAutumn C.JPG|Østsiden
RaudvatnetAutumn D.JPG|Østsiden


## Referanser




## Litteratur
* Det Bestes Store Norge Atlas, Forlaget Det Beste A/S, Oslo, 1. utgave, 1983, ISBN 82-7010-152-4

## Eksterne lenker
*